Henrik 1. af England

Henrik 1. (; ) (født mellem maj 1068 og maj 1069, død 1. december 1135 i Normandiet), også kendt som Henry Beauclerc, var konge af England fra 1100 til 1135. Han var den fjerde søn af Vilhelm Erobreren og Matilde af Flandern og han blev uddannet i latin og de frie kunster. Ved Vilhelms død i 1087 arvede Henriks ældre brødre Robert Curthose og William Rufus hhv. Normandiet og England, mens Henrik ingen jord fik. Han købte countiet Cotentin i det vestlige Normandiet af Robert, mens hans brødre afsatte ham i 1091. Han genopbyggede gradvist sin magt i Cotentin og allierede sig med William imod Robert.

Han var til stede da hans bror William døde i en jagtullykke i 1100, og Henrik tog den engelske trone, hvor han ved sin kroning lovede at rette mange af Williams mindre populære politikker. Han giftede sig med Matilde af Skotland, og de fik to overlevende børn, Vilhelm Adelin og Matilde af England; han fik også mange uægte børn med sine elskerinder. Robert, der invaderede i 1101 anfægtede Henriks kontrol over England; felttotet endte med en forhandling, hvor Henrik blev bekræftet som konge. Freden var dog kortlivet, og Henrik invaderede Hertugdømmet Normandiet i 1105 og 1106, hvor han besejrede Robet under slaget ved Tinchebray. Henry holdt Robert fanget resten af hans liv. Henriks kontrol over Normandiet blev udfordret af Ludvig 6. af Frankrig, Baldwin 7. af Flandern og Fulko af Anjou, der støttede Roberts søn, William Clito, og et stort oprør i hertugdømmet mellem 1116 og 1119. Efter Henriks sejr under slaget ved Brémule blev der underskrevet en favorabel fredsaftale mellem Henrik og Ludvig i 1120.

Han blev betragtet som en hård men effektiv konge i sin samtid, og Henrik manipulerede med succes baronerne i England og Normandiet. I England trak han på det eksisterende angelsaksiske retssystem, lokalregeringer og beskatning, men han støttede også yderligere institutioner, inklusive kongeliger exchequer og omrejsende dommere. Normandiet blev også styret via en større juridisk system og en exchequer. Mange af de embedsmænd der drev Henriks system var "nye mænd" fra obskure baggrunde, frem for familier med høj status, der steg igennem graderne som administratorer. Henrik støttede kirkelige reform, men blev involveret i en stor disput med ærkebiskop Anselm af Canterbury i 1101, der blev løst via et komrpomis i 1105. Han støttede benediktinreformen og spillede en stor rolle i udvælgelsen af højtstående folk i ordenen i England og Normandiet.

Henriks søn Vilhelm druknede ombord på Det Hvide Skib, der forliste i 1120, hvilket satte spørgsmål ved arvefølgen. Henrik fik en ny kone, Adelheid af Leuven, i håb om at få endnu en søn, men deres ægteskab var barnløst. I stedet erklærede han sin datter, Matilde, som sin arving og giftede hende med Godfred af Ajou. Forholdte mellem Henrik og parret gik dog i stykker, og der udbrød kampe langs grænsen til Anjou.
Henrik døde den 1. december 1135 efter en uges sygdom. På trods af hans planer med Matilde blev kongen efterfulgt af som nevø Stefan af Blois, der resulterede i en periode med borgerkrig kendt som anarkiet.

Børn 
Henrik fik en række uægte børn med forskellige elskerindeer.

Sons
 Robert af Gloucester, født i 1090'erne.
 Richard, født af Ansfride, opvokset hos Robert Bloet, biskop af Lincoln.
 Reginald de Dunstanville, jarl af Cornwall, født i  1110'erne eller begyndelsen af 1120'erne, muligvis af Sibyl Corbet.
 Robert FitzEdith, født af Edith Forne.
 Gilbert FitzRoy, muligvis ødt af en unavngiven søster eller datter af Walter of Gand.
 William de Tracy, muligvis født i 1090'erne.
 Henry FitzRoy, muligvis født af Nest ferch Rhys.
 Fulk FitzRoy, muligvis født af Ansfride.
 William, Sybilla af Normandiets bror, muligvis også af Reginald de Dunstanville.

Døtre 
 Matilda FitzRoy, grevinde af Perche.
 Matilda FitzRoy, hertuginde af Britanien.
 Juliane, gift med Eustace af Breteuil, muligvis født af Ansfrida.
 Mabel, gift med William Gouet.
 Constance, vicomtesse af Beaumont-sur-Sarthe.
 Aline, gift med Matthew de Montmorency.
 Isabel, datter af Isabel de Beaumont, grevinde af Pembroke.
 Sybilla de Normandy, dronning af Skotland, sandsynligvis født før 1100.
 Matilda Fitzroy, Abbedisse af Montivilliers.
 Gundrada de Dunstanville.
 Possibly Rohese, gift med Henry de la Pomerai.
 Emma, gift med Guy of Laval.
 Adeliza, kongens datter.
 Elizabeth Fitzroy, gift med Fergus of Galloway.
 MuligvisSibyl of Falaise.

Referencer 

Litteratur

Eksterne henvisninger 

 

Konger af England
Henrik 01 af Normandiet
Fyrster fra middelalderen
England i middelalderen